Projekt leírás

KEDVEZMÉNYEZETT NEVE: KENDERES VÁROSI ÖNKORMÁNYZAT

A PROJEKT CÍME: KENDERES VÁROS CSAPADÉKVÍZ ELVEZETŐ HÁLÓZAT FEJLESZTÉSE I. ÜTEM

PROJEKT AZONOSÍTÓSZÁMA: TOP-2.1.3-15-JN1-2016-0003

A SZERZŐDÖTT TÁMOGATÁS ÖSSZEGE: 209 794 022 FT

A TÁMOGATÁS MÉRTÉKE: 100%

A PROJEKT TERVEZETT BEFEJEZÉSI DÁTUMA: 2019.09.30.

A projekt megvalósításával az Önkormányzat alapvető célja a víz okozta károk megelőzése és a víz nyújtotta előnyök kiaknázása; a települési, belterületi vízrendezésnél az ember szempontjából egészségesebb környezet kialakítása, az élet- és a lakhatási körülmények javítása.

A projekt tartalmazta az akcióterületen új csatorna szakaszok megépítését, a meglévő csatornák (és főgyűjtők) rekonstrukcióját (mederkotrás és mederburkolás), átereszek egyéb műtárgyak létesítését. Ennek köszönhetően a megvalósult beruházás hozzájárul a csapadékvíz szabályozatlan lefolyásának megszűntetéséhez, valamint az abból származó szennyezések csökkentésre irányul. Egyaránt szolgálja a felszíni és felszín alatti vizek minőségének és mennyiségének védelmét, a belterületi vízvisszatartás elősegítését.

Jelen pályázat keretein belül az I. ütembe tartozó csatornák megépítése az alábbi területeken valósultak meg:

|  |  |  |
| --- | --- | --- |
| * József Attila utca | * Szövetkezeti utca | * Ifjúsági utca |
| * Ady Endre utca | * Honvéd utca | * Dobó István utca |
| * Bem utca | * Damjanich utca | * Füleki András utca |

Az első ütemben belterületi csapadékvíz elvezetéssel közvetlenül érintett terület összesen: 41,50 ha; a megépített csatornahálózat összes hossza: 4321 m

A fejlesztésnek köszönhetően megvalósult a környezet biztonságának növelése, környezeti állapotának javítása, a belvíz- és helyi vízkár veszélyeztetettségének csökkentése, a felszíni vizeink minőségének javítása, a további környezeti káresemények megelőzése.

Fontos megemlíteni továbbá, hogy a beruházás következtében megvalósult a belterületre hullott csapadékvizek és felszín alól előtörő fakadó vizek rendezett és kártétel nélküli elvezetése, a vizek helyben tartása, a vízgyűjtő területről lefolyó vizek belterületen történő összegyűjtése és rendezetten történő tározóba vezetése.

A fejlesztések által javul a lakosság életkörülménye, a helyi vállalkozások működési környezete, amely középtávon munkahelymegőrzést, illetve munkahelyteremtést eredményezhet. Színvonalasabb és hatékonyabb munkavégzés és szolgáltatás feltételei teremtődnek meg, ugyanakkor a fejlesztésre, bővítésre kedvezőbb lehetőség nyílik, és új vállalkozások jelenhetnek meg a településen.